Sarvar Karimov O'zbekistonda san'atga bo'lgan yondashuv noto'g'ri ekanini ta'kidladi

O'zbekistonlik kinorejissyor Sarvar Karimov jurnalist Farrux xudoyorov bilan bo'lgan suhbatda O'zbekistonda san'atga bo'lgan yondashuv noto'g'ri ekanini ta'kidladi.
Kinorejissyor kino insonlarga tarbiya berish vazifasini olmasligini aytdi.
“Bizning san'atga bo'lgan yondashuvimiz noto'g'ri. Masalan kinoni oladigan bo'lsak, nuqul kino yoshlarni tarbiyalashi kerak deymiz, vatanparvarlik ruhida qilish kerak odamlarni va yana bir narsalar… Kinoni unaqa funktsiyalari yo'q, xudo hayringlarni bergur. Kino tarbiya bermaydi odamga. Kinoni funktsiyalari boshqacha.
Men har doim aytaman bu narsani, kinoning ikkita funktsiyasi bor. Birinchisi sizni kundalik muammolaringizdan chalg'itib, miyangizni sal bo'lsa ham dam olishiga xizmat qiladi, u komediya bo'lsa, kulasiz, qo'rqinchli film bo'lsa, qo'rqasiz… Ikkinchisi sizni sal bo'lsa ham mushohadaga chorlashi mumkin. Ya'ni kinoning asosiy vazifasi sizni vaqtingizni mazmunli o'tkazish, tarbiyalash emas. Biz kinoga tarbiyaviy instrument sifatida qarashni to'xtatishimiz kerak”, — dedi Sarvar Karimov.